CELEX: C2004/106/66
Language: da
Date: 2004-04-30 00:00:00
Title: Sag C-133/04: Saganlagt den 12. marts 2004 af Kongeriget Spanien mod Rådet for Den EuropæiskeUnion

30.4.2004   
            
            
               DA
            
            
               Den Europæiske Unions Tidende
            
            
               C 106/38
            
         Sag anlagt den 12. marts 2004 af Kongeriget Spanien mod Rådet for Den Europæiske Union
   (Sag C-133/04)
   (2004/C 106/66)
   Ved De Europæiske Fællesskabers Domstol er der den 12. marts 2004 anlagt sag mod Rådet for Den Europæiske Union af Kongeriget Spanien ved Abogado del Estado Enrique Braquehais Conesa, og med valgt adresse i Luxembourg.
   Kongeriget Spanien har nedlagt følgende påstande:
   
               1.
            
            
               Annullation af Rådets forordning (EF) nr. 2287/2003 af 19. december 2003 om fastsættelse for 2004 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), idet Spanien ikke herved er tildelt kvoter i relation til de fiskerimuligheder i Nordsøen, der var genstand for fordeling inden Spaniens tiltrædelse af Fællesskaberne.
            
         
               2.
            
            
               Rådet tilpligtes at betale sagens omkostninger.
            
         Søgsmålsgrunde og væsentligste argumenter:
   
               1.
            
            
               Tilsidesættelse af princippet om forbud mod forskelsbehandling:
               Artikel 166 i akten vedrørende Spaniens tiltrædelse fastsatte for så vidt angår den spanske flådes adgang til farvande og ressourcer en overgangsperiode, som udløb ved udløbet af den periode, der er omhandlet i artikel 8, stk. 3, i forordning (EØF) nr. 170/83, dvs. den 31. december 2002. Alligevel opretholder den anfægtede forordning fortsat i praksis begrænsningerne med hensyn til spanske fartøjers adgang til farvandene i Nordsøen og Østersøen, idet de praktisk taget ikke er tildelt nogen kvoter i de pågældende farvande, og der er således ikke taget hensyn til, at overgangsperioden er udløbet, hvilket indebærer forskelsbehandling af spanske fiskere i forhold til de øvrige medlemsstaters fiskere.
            
         
               2.
            
            
               Tilsidesættelse af akten vedrørende Spaniens tiltrædelse:
               I kraft af den anfægtede forordning og for så vidt som spanske fartøjer ikke er tildelt kvoter i farvandene i Nordsøen og Østersøen, forlænges begrænsningerne i den pågældende akt ud over den frist, der er fastsat i tiltrædelsesaktens artikel 166, dvs. den 31. december 2002.
            
         
               3.
            
            
               Tilsidesættelse af princippet om relativ stabilitet
               I henhold til den anfægtede forordning er der sket en radikal ændring af de afgørende faktorer, idet fastsættelsen af den procentvise andel af fangster er sket på en sådan måde, at spanske fartøjer ikke er blevet behandlet på samme måde som fartøjerne fra de øvrige medlemsstater, når henses til princippet om relativ stabilitet.
            
         
      (1)  EFT L 344 af 31.12.2003, s. 1.